《徐逊绵题三贤祠堂诗有云士死惟留姓与名天下》
元代·方回

黉宇祠堂塑像新，两朝邦伯间邦民。
没身不朽缘何事，异世相邦自有人。
梅魄鹤魂招处士，松心凤咮吊累臣。
宫墙数仞严香火，似胜萧萧野水滨。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官邦严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。